open-index/open-wikipedia-markdown huggingface dataset:
Särkänniemen akvaario

**Särkänniemen akvaario** sijaitsee Särkänniemen elämyspuiston alueella Tampereella. Akvaariossa on yli 200 erilaista kala-, matelija- ja sammakkoeläinlajia eri puolilta maailmaa.

Akvaario valmistui vuonna 1969 yhdessä planetaarion kanssa. Nämä olivat nykyisen elämyspuiston ensimmäiset kohteet.. Näiden yhteyteen on rakennettu myös Näsinneulan näkötorni.  Kaiken kaikkiaan eläimiä on yli 3&nbsp;000 yksilöä. Akvaarion altaiden yhteistilavuus on noin 550&nbsp;000 litraa. Akvaarioon kuluu myös sen ulkopuolella sijaitseva vanha hyljeallas, jossa tätä nykyä uiskentelee joukko kotimaisia kalalajeja.

Akvaario sai tavallista enemmän julkisuutta kesällä 2019, kun sen terraariosta karkasi nuori keltainen anakonda, jonne se oli muuttanut vain kaksi päivää aikaisemmin. Käärme löytyi kaksi viikkoa myöhemmin akvaarion tiloista ja sai nimekseen Houdini kahlekuningas Houdinin mukaan. 

## Altaat

Särkänniemen akvaariossa on 26 allasta.

## Lähteet

## Aiheesta muualla
Gullfoss

**Gullfoss** on vesiputous Islannissa. Putous sijaitsee Hvítájoen mutkassa Etelä-Islannissa lähellä Langjökullin jäätikköä. Sen nimi tarkoittaa *kultaista putousta*. Sateiden ja jäätiköiltä sulavan veden ansiosta Gullfossin läpi on virrannut vettä enimmillään 2000 m³/s, jolloin se on hetkellisesti ollut Euroopan suurin vesiputous. Normaalisti Islannin pohjoisosassa sijaitseva Dettifoss on kuitenkin vesimäärältään Gullfossia suurempi.  

Gullfoss on suosittu matkailukohde, sillä se sijaitsee lähellä Haukadalurin suihkuttavia kuumia lähteitä ja historiallista Þingvelliriä. 

Putous muodostuu kahdesta erillisestä putouksesta, joiden korkeus on 11 ja 21 metriä.

## Katso myös
* Islannin vesiputoukset

## Lähteet

## Aiheesta muualla
Jared Diamond

**Jared Mason Diamond** (s. 10. syyskuuta 1937 Boston) on yhdysvaltalainen evoluutiobiologi, fysiologi, eliömaantieteilijä ja tietokirjailija. Diamond on maantieteen ja fysiologian professori Kalifornian yliopistossa, Los Angelesissa. Hänet tunnetaan parhaiten vuonna 1997 julkaistusta Pulitzer-palkitusta teoksestaan *[[Tykit, taudit ja teräs]]*. Hän sai akateemikon arvonimen Suomessa 2004.

Diamond on nimennyt useita lintujen alalajeja sekä uuden lintulajin salomoninluhtakanan (*Gallirallus rovianae*) vuonna 1991.

## Palkintoja
* Pulitzer-palkinto (tietokirjallisuus), 1998
* Japanin Cosmos-palkinto, 1998
* National Medal of Science, 1999

## Teoksia
* *The Birds of Northern Melanesia: Speciation, Ecology, & Biogeography*
* 
* 
* 
* 
* 
* 

## Lähteet

## Aiheesta muualla

* Kotisivut  
*
Kalevalan maa

**Kalevalan maa** eli **Väinölä** on Kalevalan sankarien, kuten Seppo Ilmarisen ja Väinämöisen kotimaa. Kalevalan maan vihollinen oli Pohjolan maa.

Alkuperäisessä runostossa Kalevala mainitaan vain satunnaisesti, mutta Lönnrot on silti ottanut sen sekä eepoksen että sankarien kotipaikan nimeksi. Valinta ei silti ollut satunnainen - Kaleva on mytologinen hahmo, ja varsinkin Kalevanpojat olivat tunnettuja tarinoiden jättiläisiä niin Suomessa kuin Virossakin. Kalevanpoikien mukaan on nimetty myös Viron kansalliseepos *[[Kalevipoeg]]*.

Runonlaulajien mielestä sankarien koti sijoittui usein suunnilleen niille main, missä runonlaulaja asui. Myös Länsi-Suomessa oli alun perin kalevalaisen runouden perinne, ja eräs yleinen oletus on, että kalevalainen runosto on peräisin juuri Länsi-Suomesta. 
Silloin myös alkuperäinen sankarien koti olisi sijainnut Länsi-Suomessa. Jotkut ovat arvelleet, että Pohjolan ja Väinölän vastakkainasettelu kuvastaisi kainulaisten ja jonkin länsisuomalaisen heimon vastakkainasettelua. On kuitenkin kyseenalaista, voidaanko Väinölää ja Pohjolaa samaistaa todellisiin maantieteellisin alueisiin ja niiden asukkaisiin. Nykykäsityksen mukaan kyse on pikemminkin myyttisestä maantieteestä, vaikka siihen on ehkä sekoittunut mielikuvia todellisistakin tapahtumista. Kalevalan keskeisistä hahmoista Väinämöinen ja Ilmarinen ovat nykykäsityksen mukaan olleet alun perin jumalahahmoja ja muuttuneet vasta myöhemmin inhimillisiksi sankareiksi.
Väinölä

**Väinölä** tai **Wäinölä** voi tarkoittaa seuraavia:

;paikkoja, rakennuksia ja yhteisöjä:
* Väinölä, kaupunginosa Porissa
* Väinölä, kaupunginosa Jyväskylässä
* Taidekeskus Väinölä, taidegalleria, kahvila ja ateljee Varkaudessa
* Väinölän tila, Henrik Gabriel Branderin Oulaisiin perustama kartano
* Väinölä, nuorisoseuratalo Tuusulassa
* Villa Väinölä, Alvar Aallon suunnittelema asuintalo Alajärvellä
* Kalevalan Väinölä
*Mänttä-Vilppulassa toimiva Ihmisyyden tunnustajien asuinyhteisö.

;henkilöitä:

* Osmo Väinölä (1928–2024), diplomaatti, Teppo Väinölän poika
* Teppo Väinölä (1890–1962), vienankarjalainen itsenäisyystaistelija
* Tuomas Wäinölä (s. 1976), kitaristi
* Viljo Väinölä (1914–1995), yritys- ja urheilujohtaja, teollisuusneuvos
* Ville Väinölä (s. 1996), jääkiekkoilija
* Väinö Wäinölä (1894–1943), jääkärimajuri
Skógafoss

**Skógafoss** on vesiputous Islannissa. Putouksen pudotus on 60 metriä ja leveys noin 25 metriä. Skógafoss sijaitsee vanhoilla rantakallioilla, nykyinen ranta sijaitsee noin 5 km:n päässä putoukselta. 

Skógarin kylä sijaitsee eteläisen rengastien varrella.

## Katso myös
* Islannin vesiputoukset

## Lähteet

## Aiheesta muualla
Jevgeni Miller

**Jevgeni Karlovitš Miller** (, ) (7. lokakuuta (J: 25. syyskuuta) 1867 Dvinsk – 11. toukokuuta 1939 Moskova) oli venäläinen kenraali, joka taisteli Venäjän sisällissodassa valkoisten puolella.

## Elämäkerta
Miller syntyi baltiansaksalaiseen perheeseen Väinänlinnassa joka tuolloin kuului Venäjän keisarikunnan Vitebskin kuvernementtiin. Miller valmistui sota-akatemiasta ja palveli Venäjän keisarillisessa kaartissa. Vuosina 1898–1907 hän toimi Venäjän sotilasattaseana ulkomailla muun muassa Roomassa, Haagissa ja Brysselissä. Ensimmäisessä maailmansodassa  Miller komensi Moskovan sotilaspiiriä ja sai kenraaliluutnantin arvon.

Helmikuun vallankumouksen jälkeen vuonna 1917 Millerin sotilaat pidättivät hänet, kun hän käski heitä riisumaan punaisen käsivarsinauhan.

Lokakuun vallankumouksen jälkeen  Miller pakeni Arkangeliin, jossa hän julisti itsensä Pohjois-Venäjän kenraalikuvernööriksi.  Toukokuussa 1919 amiraali Aleksandr Koltšak nimitti Millerin valkoisten johtajaksi Pohjoisen oblastin alueella. Arkangelissa, Murmanskissa ja Aunuksessa Millerin joukot saivat apua ympärysvalloilta, Britannian ja Ranskan sotajoukoilta Venäjän punaisia vastaan. Britit kuitenkin perääntyivät hyökkäyksen epäonnistuttua Vienanjoella ja Miller jäi yksin vihollista vastaan.

Helmikuussa 1920 Miller pakeni Arkangelistä Norjaan ja muutti myöhemmin Pjotr Wrangelin ja suuriruhtinas Nikolai Nikolajevitšin kanssa Ranskaan, jossa he jatkoivat bolševikkien vastaista toimintaansa. Vuonna 1930 Miller nimitettiin emigranttijärjestö Venäjän yleissotilaallisen liiton (ROVS) komentajaksi. Neuvostoliiton turvallisuuspalvelu NKVD sieppasi Millerin 22. syyskuuta 1937 Pariisissa, jossa kaksoisagentiksi ryhtynyt ROVS:n tiedustelujohtaja Nikolai Skoblin johdatti hänet ansaan. Miller kuljetettiin huumattuna Le Havreen ja sieltä eteenpäin Neuvostoliittoon rahtialuksella. Hän istui lähes kaksi vuotta vankilassa Moskovan keskustassa. Hänen henkilöllisyytensä pidettiin salassa. Hänet teloitettiin ampumalla 11. toukokuuta 1939 moskovalaisessa krematoriossa.

Myös Millerin edeltäjänä ROVS:n johdossa toiminut kenraali Aleksandr Kutepov oli siepattu samalla tavalla Pariisissa vuonna 1930, tosin hän kuoli sydänkohtaukseen jo laivamatkan aikana.
Sinileukakirjoahven

**Sinileukakirjoahven** (*Cryptoheros sajica*) on keskiamerikkalainen kirjoahven. Sitä pidetään myös akvaarioissa.

## Koko ja ulkonäkö
Sinileukakirjoahvenen enimmäispituus on 13&nbsp;cm. Akvaario-oloissa pienempi. Koiras kasvaa naarasta kookkaammaksi. Koiras on täysikasvuisena 9&nbsp;cm ja naaras 7&nbsp;cm. 

Naaraan evät keltaiset ja mustareunaiset; koiraan parittomat evät ovat taivaansiniset ja niissä on purppuranpunainen verkkokuvio.

## Alkuperä
Sinileukakirjoahven on kotoisin Costa Ricasta ja Panamasta, Keski-Amerikasta.

## Käyttäytyminen ja lisääntyminen

Sinileukakirjoahven on melko säyseä, pareittain pidettävä reviirikala, joka tulee toimeen muiden suunnilleen samankokoisten kalojen kanssa.

Sinileukakirjoahven kutee mieluiten luolaan. Naaras vartioi mätiä ja vastakuoriutuneita poikasia ja koiras partioi reviirin rajalle. Kun poikaset lähtevät uimaan 3vrk:n kuluttua kuoriutumisesta, koiraskin tulee hoivaamaan niitä.

## Vesiolot ja ravinto
Sinileukakirjoahvenet suosivat kovaa vettä, jonka pH on 7–8 ja lämpötila 24–29 °C. Ne ovat kaikkiruokaisia ja syövät myös lihaa. Akvaarion vähimmäiskoko 90 litraa.

## Lähteet

*

### Viitteet

## Aiheesta muualla
*
*Cichlid-forum.com
San José (Costa Rica)

**San José** on Costa Rican pääkaupunki ja maan suurin kaupunki. Se sijaitsee vuoristotasangolla 1&nbsp;160 metriä merenpinnan yläpuolella.

Vuonna 2011 itse kaupungissa oli 288&nbsp;000 asukasta, metropolialueella 1,2 miljoonaa.

Koska San José on perustettu vasta 1700-luvun loppupuolella, sieltä puuttuu espanjalainen kolonialistiajan arkkitehtuuri, joka on yleistä useimmissa muissa Latinalaisen Amerikan pääkaupungeissa. Sen kaupunkikuvaa hallitsevat betonikolossit, ostoskeskukset ja pikaruokapaikat.

## Historiaa
San José perustettiin vuonna 1736. Se oli pieni mitätön kylä aina vuoteen 1824. Silloin Costa Rican ensimmäinen vaaleilla valittu valtionpäämies Juan Mora Fernández päätti siirtää hallituksen pois vanhasta Espanjan kolonialistiajan pääkaupungista Cartagosta. 1840-luvulla San Josesta tuli yksi kahvintuotannon keskeisistä paikoista.

Kaupunki kasvoi nopeasti 1900-luvulla. Keskustan ympärille kaavoitettiin alueita shakkilauta-asemakaavaan. 1950-luvulta alkaen kaupunkiin on tullut myös teollisuutta. Viime vuosikymmeninä kasvu on käynyt hallitsemattomaksi, kun sekä costaricalaiset että maahanmuuttajat etenkin Nicaraguasta ja Panamasta tulvivat kaupunkiin paremman elintason toivossa. Kaupungin ympärille on kasvanut slummeja ja rikollisuus on lisääntynyt.

## Ilmasto

## Liikenne
San Jose sijaitsee Panamericana-valtatien varrella. Se on Atlantin ja Tyynenmeren rannikoilta tulevien valtateiden risteyspaikka.

Kaupunkia palvelee kaksi lentoasemaa, Aeropuerto Internacional Juan Santamaría on kansainvälisten lentojen kohde kun taas Aeropuerto Tobías Bolaños hoitaa kotimaan liikennettä.

## Yliopistot
Costa Rican yliopisto perustettiin San Joséen vuonna 1940. San Joséssa sijaitsee myös YK:n perustama Rauhanyliopisto.

## Lähteet

## Aiheesta muualla
Jean Giraud

__NOTOC__
**Jean Giraud** (8. toukokuuta 1938 Nogent-sur-Marne, Ranska – 10. maaliskuuta 2012) oli ranskalainen sarjakuvantekijä. Science fiction -sarjakuvia tehdessään hän käytti nimimerkkiä **Mœbius**. Hän käytti myös taiteilijanimeä **Gir**.

Giraud oli ehkä kuuluisin *[[Luutnantti Blueberry|Blueberry]]*-lännensarjasta, jonka hän loi yhdessä käsikirjoittaja Jean-Michel Charlierin kanssa. Hän osallistui myös monien tieteiselokuvien tekemiseen.

Giraud oli animaatio-ohjaaja ja sarjakuvapiirtäjä Hayao Miyazakin ystävä, ja heidän töistään pidettiin yhteinen näyttely La Monnaiessa Pariisissa 2004–2005. Giraud oli myös nimennyt tyttärensä Nausicaaksi Miyazakin sarjakuvan *[[Tuulen laakson Nausicaä (manga)|Tuulen laakson Nausicaä]]* päähenkilön mukaan.

## Jean Giraud’n Suomessa julkaistut sarjakuvat

* *Arzach*. Lehdessä *Jysäys* 1/2006 (8 sivua). Tarina on julkaistu alun perin *[[Métal hurlant]]* -lehden numerossa 1 vuonna 1975. 
* Moebius: Jerry Corneliuksen ilmatiivis autotalli - *Le garage hermétique de Jerry Cornélius*, 1976
* 
* 
* Stelin ja Atanin seikkailut
** Moebius 1: 
** Moebius 2: 
** Moebius 3: 
* John Difoolin seikkailuja
** 
** 
* 
* 
* 
* *Kissan silmät* (yhteistyössä Jodorowskyn kanssa)
* 
* Blueberry (Käsikirjoitus: Jean-Michel Charlier)
** Fort Navajo
** Väijytys punaisessa laaksossa
** Ukkosta lännessä
** Yksinäinen kotka
** Kilpaa kuoleman kanssa
** Kohtalokas kaivos
** Hopeatähti
** Rautahepo
** Teräskäsi
** Siouxien jäljillä
** Kenraali Kultatukka
** Kadonnut kaivos
** 
** Chihuahua Pearl
** Puolen miljoonan dollarin mies
** Ruumiskirstun balladi
** Lainsuojaton
** Angel Face
** Tsi-na-pah
** Pitkä marssi
** Aaveheimo
** Viimeinen kortti
** Päätepiste
** Arizona Love
** Mister Blueberry
** Varjot Tombstonen yllä
** Geronimo
** OK Corral
** Dust
** Apassit

## Elokuvat, joissa Giraud on vaikuttanut
* *[[Alien – kahdeksas matkustaja]]* (1979)
* *[[Heavy Metal (piirroselokuva)|Heavy Metal]]* (1981)
* *[[Les Maîtres du temps|The Time Masters]]* (1982)
* *[[Blade Runner]]* (1982)
* *[[Tron]]* (1982)
* *[[Masters of the Universe (vuoden 1987 elokuva)|Masters of the Universe]]* (1987)
* *[[Willow – suuri seikkailu]]* (1988)
* *[[Abyss – syvyys]]* (1989)
* *[[The Fifth Element – puuttuva tekijä]]* (1997)
* *[[Blueberry (elokuva)|Blueberry]]* (2004)

## Lähteet

## Aiheesta muualla

* Jean Giraudin muistokirjoitus Helsingin Sanomissa.
* 
* Jukka Laine: Incal ja John Difool ovat palanneet. Kvaak.fi 10.10.2008.
* Petri Hannini: Taistelu universumin herruudesta. Keskisuomalainen 16.11.2008.
* Ari Tiippana: Kristallin arvoitus. Länsi-Savo 15.1.2009.
* Manu Pärssinen: Katsauksessa kaksi kovakantista: Incal. V2.fi 26.4.2009.
* Mika Lietzén: Piippalakkinen mies. Kvaak.fi 23.12.2012.
* Tero Mattila: Moebius hulluttelee. Kvaak.fi 31.12.2013.
306

## Tapahtumia
* Pyhä Marcellus I nimitettiin paaviksi
* Konstantinus Suuri Rooman keisariksi

## Syntyneitä
* 
## Kuolleita
* 25. heinäkuuta - Constantius I Chlorus, Rooman keisari
Sitsit

**Sitsit** (, *sitz* tai erityisesti Ruotsissa *sittning*; , *sitz* tai *sittning*) on pohjoismainen akateeminen opiskelijatapahtuma, joissa syödään ja lauletaan juomalauluja muita opiskelijalauluja sekä joissain tapauksissa seurataan ohjelmaa ja myös pidetään puheita. Sitsien pitoa eli sitsaamista harrastavat pääosin yliopisto- ja ammattikorkeakouluopiskelijat. Sitseillä on yleensä jokin aihe tai teema, jonka mukaan voi tai pitää pukeutua.

## Historia
Sitsien alkuperästä ei ole varmuutta: yhden arvion mukaan perinne olisi lähtenyt liikkeelle brittiläisestä ratsuväkiosastosta, jossa raskaiden työpäivien jälkeen olisi syöty ja juotu. Sieltä tapa olisi sitten siirtynyt Ruotsiin ja lopulta Suomeen. Suomessa sitsikulttuuri alkoi kukoistaa maanlaajuisesti 1990–2000-luvuilla.

Eurooppalaisessa opiskelijakulttuurissa tunnetaan useita sitsejä muistuttavia pöytäjuhlia, kuten cantus, Keski- ja Itä-Euroopan yliopistojen tableround ja sitä hieman muodollisempi Keski- ja Pohjois-Euroopan yliopistojen commercium, kuten myös Yhdysvaltain ja Britannian asevoimissa (engl. Dining in). 

## Sitsikulttuuri Suomessa
Sitsitavoissa on hyvin merkittäviä eroja eri kaupunkien välillä ja tavoissa on usein eroja myös saman yliopiston opiskelijajärjestöjen välillä.

Ruokailun ja juomien osalta joissain paikoissa tarjolla on pääruoka ja juomat. Joissain paikoissa nautitaan kolmen ruokalajin illallinen, jonka päätteeksi tarjoillaan kahvi ja jaloviinaryyppy tai punssi. Joillain sitseilla juomat ja toisinaan myös ruoat tuodaan itse, jolloin sitseistä tulee halvemmat osallistujalle. Laulujen ja joillain sitseillä yleisten puheiden päätteeksi yleensä nostetaan malja joko snapsia tai mietoa juomaa. Laulusta riippuen lasi joko tyhjennetään yhdellä kertaa tai siitä vain otetaan pitkä siemaus (ruotsalainen tapa on juoda esimerkiksi snapsi kolmella huikalla). Maljaa kohotetaan määrätyllä tavalla, joka on perinteisesti ensin oman pöytäseuralaisen kanssa (miehet oikealle, naiset vasemmalle), seuraavaksi toiselle puolelle ja lopuksi vastapäätä istuvan henkilön kanssa.

Sitsien pukeutumisohje vaihtelee eri opiskelijajärjestöissä. Puvuksi valitaan esimerkiksi  sitsien teeman mukainen naamiaisasu, opiskelijahaalarit, siisti asu tai miehillä tumma puku ja naisilla cocktail-asu.

Juhlijoille on yleensä nimikoitu istumapaikat pöydistä. Perinteisesti miehet ja naiset pyritään sijoittamaan istumaan vuorotellen siten, että sitsaajan vierustoverit ja vastapäätä istuva ovat vastakkaista sukupuolta. Seuralaiset ovat normaalin etiketin mukaan vierekkäin (nainen oikealla ja mies vasemmalla) tai etenkin Otaniemessä vastapäätä toisiaan.

## Lähteet

## Aiheesta muualla
* 
*
705

## Tapahtumia
* Johannes VII valittiin paaviksi
* Justinianus II kaappasi vallan Bysantissa

## Syntyneitä
* 
## Kuolleita
* Wu Zetian, Kiinan historian ainoa naiskeisari
Kennedyn avaruuskeskus

**Kennedyn avaruuskeskus** (, lyh. **KSC**) on Yhdysvaltain liittovaltion Ilmailu- ja avaruushallinnon Nasan Floridassa sijaitseva avaruuskeskus, joka on nimetty presidentti John F. Kennedyn mukaan. 

## Sijainti
Avaruuskeskus sijaitsee Cape Canaveralissa Merrittin saarella, joka on Miamin ja Jacksonvillen kaupunkien puolivälissä, Orlandosta sinne on matkaa noin 50 km suoraan itään. Saari on 55 km pitkä ja 10 km leveä. Se on pinta-alaltaan 567 km². Noin 17&nbsp;000 ihmistä työskentelee alueella pääosin Nasan tai avaruusteollisuuden viroissa ja toimissa. Kennedy Space Center on suosittu matkailukohde museoineen, kiertoajeluineen ja matkamuistomyymälöineen.

## Toiminta
Yhdysvallat on käyttänyt aluetta vuodesta 1949, ensin asevoimien ohjusten koeampuma-alueena, 1950-luvun lopusta lähtien avaruusohjelmiin. 

Kaikki miehitettyjen lentojen laukaisut Apollo-ohjelman ajoista lähtien ovat tapahtuneet Kompleksi 39 *-*alueelta. (*Launch Complex 39*). Kompleksi 39 on ainoa Nasan hallinnoima laukaisukompleksi, joka on edelleen käytössä. Kaikki muut käytössä olevat laukaisualustat sijaitsevat viereisessä Yhdysvaltain avaruusvoimien Cape Canaveral Space Force Station -tukikohdassa.

## Kompleksi 39

Kompleksiin kuuluu kaksi laukaisutornia (39A ja 39B) sekä jättiläismäinen avaruusaluksen kokoamisrakennus. (3,68 milj. m³) Rakennuksessa koottiin aikanaan Apollo-kuualukset. Nykyisin rakennuksessa valmistellaan avaruussukkulat lähtökuntoon. Saturn V -raketin korkeuden lisäksi rakennuksen mittasuhteista antaa kuvaa sekin, että rakennuksen sisällä oli välillä oma ”ilmastonsa”. Toisinaan, ennen korjaustöiden valmistumista, kokoonpanohallissa satoi siellä vallinneen mikroilmaston vuoksi. Kokoamisrakennuksen ja laukaisualustojen etäisyys on kuusi kilometriä.

Kennedy Space Center keskittyy miehitettyihin lentoihin. Sen ainoa käyttökelpoinen laukaisukompleksi on vain sukkulaohjelmaa varten. Laukaisuja on tyypillisesti muutamia vuosittain. 

Kun Sukkula poistui käytöstä, Kompleksi 39 piti rakentaa uudelleen Orion-ohjelmassa käytettäville Ares-raketeille sopivaksi. Orion- ja Ares-ohjelmien tultua peruutetuiksi, Yhdysvaltain liittovaltio panostaa kaksi miljardia dollaria viidessä vuodessa KSC:n kehittämiseen.  Yksityinen SpaceX-yritys käyttää nykyään laukaisulaustaa LC-39A omaan toimintaansa.

## Muuta

Kaikki NASAn satelliitit ja avaruusluotaimet, esimerkiksi 1970-lukujen Viking- ja Voyager-luotaimet, lähetetään nykyisin matkaan Yhdysvaltain ilmavoimien Cape Canaveral -tukikohdasta, joka tietenkin palvelee erityisesti sotilaallisten avaruusalusten, esimerkiksi GPS, laukaisuja. 

## Lähteet

## Aiheesta muualla

* Florida Today lehden laukaisutietokanta
Roseau

**Roseau** on Dominican pääkaupunki. Sen asukasluku oli vuoden 2011 väestönlaskennan mukaan 14&nbsp;725. Kaupunki sijaitsee Dominican lounaisrannikolla Roseaujoen suistossa ja sen arkkitehtuuri on sekoitus uutta ja modernia sekä (ranskalaista) koloniaalityyliä. Kaupungissa on kansainvälinen lentoasema, joka on maan tärkein lentopaikka.

Kahdeksan kilometriä kaupungista itään sijaitsee Morne Trois Pitonsin kansallispuisto, joka on maailmanperintökohde.

Roseaussa on Köppenin ilmastoluokituksen mukaan trooppinen ilmasto. Vuoden keskilämpötila on 26,3 astetta. Kuuminta on kesäkuusta syyskuuhun, jolloin keskilämpötila on noin 27 astetta. Kylmintä on tammi- ja helmikuussa, jolloin keskilämpötila on noin 25 astetta. Roseaussa sataa vuosittain keskimäärin noin 2&nbsp;000 millimetriä. Sateisin kuukausi on heinäkuu, jolloin sataa keskimäärin noin 310 millimetriä. Kuivimmat kuukaudet ovat helmi-, maalis- ja huhtikuu, joiden aikana sataa keskimäärin noin 80 millimetriä kuukaudessa.

## Lähteet

## Aiheesta muualla

* Roseau-valokuvia
RUTE

**RUTE User's Tutorial and Exposition** on Paul Sheerin kirjoittama kattava opas GNU/Linux-käyttöjärjestelmän käyttöön ja ylläpitoon. GNU/Linuxin lisäksi kirja käsittelee myös tietojenkäsittelytieteen perusteita ja PC-laitteistoa. Vaikka kirja onkin hieman vanhentunut (se muun muassa suosittelee Linux-koneeksi 300-megahertsistä Pentium II-konetta 64 megatavulla keskusmuistia), se sisältää silti erittäin paljon oleellista tietoa GNU/Linuxista.

## Aiheesta muualla
* RUTE
Henri Dunant

**Jean Henri Dunant**  (usein tunnettu myös nimellä **Henry Dunant** tai **Henri Dunant**) (8. toukokuuta 1828 – 30. lokakuuta 1910) oli sveitsiläinen liikemies, filantrooppi ja humanitääri. Hän perusti Kansainvälisen Punaisen Ristin ja sai ensimmäisen Nobelin rauhanpalkinnon vuonna 1901 (samana vuonna palkinto annettiin myös Frédéric Passylle).

## Perhetausta
Jean-Henri Dunant syntyi vuonna 1828 Sveitsin ranskankielisellä alueella Genevessä, jossa hänen isänsä, kauppias Jean-Jacques Dunant toimi orpokodin johtajana ja vankilan ylivalvojana. Perheen äiti Anne-Antoinette Colladon oli Ranskasta aikoinaan paenneiden protestanttisten hugenottien jälkeläisiä. Henri oli perheen vanhin lapsi, ja hänellä oli kaksi sisarta ja kaksi veljeä, Sophie-Anne, Daniel, Marie ja Pierre-Louis.

## Punaisen Ristin perustaminen
Henri Dunant oli kesällä 1859 matkalla nykyisessä Pohjois-Italiassa, jossa hän joutui Solferinon taistelun silminnäkijäksi. Dunant järjesti yhdessä lähiseutujen asukkaiden kanssa apua taistelussa haavoittuneille sotilaille. Kokemuksistaan Dunant kirjoitti vuonna 1862 kirjan *Solferinon muisto*, jossa hän ehdotti kahta asiaa. Ensinnäkin hän toivoi, että perustettaisiin vapaaehtoisjärjestö auttamaan sodan uhreja. Toiseksi hän halusi, että haavoittuneiden sotilaiden hoito turvattaisiin kansainvälisin sopimuksin.

Dunant’n ajatukset levisivät nopeasti eri puolille Eurooppaa ja maailmaa. Vuonna 1863 Dunant oli itse perustamassa Genevessä toimikuntaa, josta kehittyi Punaisen Ristin kansainvälinen komitea. Vuonna 1864 solmittiin ensimmäinen Geneven sopimus, joka loi perustan sodan lakeja käsittelevälle humanitaariselle oikeudelle. Punaisen Ristin liike levisi nopeasti moniin maihin, esimerkiksi Suomen Punainen Risti perustettiin jo vuonna 1877.

## Unohdus ja uudelleen löytäminen
Jouduttuaan vararikkoon Dunant jätti Geneven vuonna 1867 ja vietti suurimman osan loppuelämästään köyhyydessä ja tuntemattomana. Hän ajoi monia hankkeita, kuten sotavankien asiaa, kansainvälistä sovittelua, orjuuden lakkauttamista, aseistariisuntaa ja kotimaata juutalaisille. Vuonna 1895 sveitsiläinen toimittaja nosti hänet unohduksesta Punaisen ristin perustajana. Tämän jälkeen hän sai osakseen kunnianosoituksia ja eläkkeen.

## Katso myös
* Hugenotit

## Kirjallisuutta
* 

## Lähteet

## Aiheesta muualla
Linux Kernel -postituslista

**Linux Kernel -postituslista** () eli **LKML** on avoimen lähdekoodin Linux-käyttöjärjestelmäytimen kehittäjien keskusteluun tarkoitettu sähköpostilista. Se on yksi tärkeimmistä Linuxin kehittäjäyhteisön kommunikaatiokanavista. Sähköposti on edelleen paras tapa hallita ytimen kokoista suurta projektia.

Muutokset ytimeen on toimitettava katselmoitavaksi postituslistan kautta asiaan liittyville henkilöille, joiden hyväksyntä tarvitaan muutoksen etenemiseksi ytimeen liittämiseen.

Arkisto listan sähköposteista vuodesta 1998 eteenpäin on koottu lore.kernel.org-palveluun. Web-käyttöliittymän lisäksi arkiston saa NNTP-yhteydellä.

Yksi syy sähköpostin käyttöön edelleen on sen nopeus. Eräät vaihtoehdot eivät skaalaudu suuriin projekteihin tai vaativat jatkuvaa verkkoyhteyttä, joka ei ole kaikille kehittäjille mahdollisuus. Sähköpostin etuihin sanotaan kuuluvan sen integroitavuus muihin järjestelmiin kuten automaattisen testaamisen järjestelmiin.

## Lähteet

## Aiheesta muualla
* LKML.ORG  Yksi monista viestiarkistoista
* lore.kernel.org
Uutela

**Uutela** () on ulkoilupuisto Vuosaaressa Itä-Helsingissä. Alue sijaitsee Vuosaaren kaakkoisnurkassa ja on kolmelta suunnalta meren ympäröimä. Uutela on Helsingin tärkeimpiä yhtenäisiä luonnontilaisia virkistysalueita ja on hyvien liikenneyhteyksien (mm. metron) ansiosta suosittu ulkoilukohde kauempanakin asuvien keskuudessa.

Uutelan läpi kulkee noin neljä kilometriä pitkä luontopolku, jonka varrella on muun muassa hyvin monipuolista kasvillisuutta ja maastoa: rantakallioita, erilaisia metsätyyppejä, niittyjä ja lehmien laitumia sekä Särkkäniemen luonnonsuojelualue, jossa on mm. kluuveja ja rantaniitty. Uutelassa sijaitsee Helsingin kaupungin omistama Skatan tila, joka on vuokrattuna Sininauhaliiton Vihreä Veräjä -toiminnalle. Tilan aikaisempi vuokralainen Miina Äkkijyrkkä häädettiin vuonna 2010. Äkkijyrkkä tunnettiin itäsuomenkarjan eli kyyttöjen kasvatuksesta.

Uutela on Helsingin aluejaossa Vuosaaren osa-alue, jolla ei ole yhtään asukasta (31.12.2024) eikä yhtään työpaikkaa (31.12.2022) .

## Lähteet
* Helsinki alueittain 2005. Vuosaaren peruspiiri (pdf)

### Viitteet

## Aiheesta muualla

* Uutelan luontopolku 
* Uutelan luontopolun esite ja kartta
* Kaupunkisuunnitteluviraston Uutela-sivu 
* Rakennusviraston sivu: Uutelan luontopolku 
* Pro Uutela -kansanliike
Tanssipeli

**Tanssipeli** on yksi musiikkipelien alalaji, videopeli jota pelataan yleensä peliä varta vasten suunnitellun peliohjaimen avulla lukien ohjeet ruudulta. Tanssipeligenren katsotaan alkaneen Konamin *[[Dance Dance Revolution]]* -kolikkopelistä (arcade). Uudempia tanssipelejä edustaa muun muassa Roxor gamesin *[[In The Groove]]* -pelisarja sekä käsillä ohjattava myös Konamin valmistama *[[Para Para Paradise]]*.

Itsessään sana ”tanssipeli” on usein hyvin harhaanjohtava. Esimerkiksi *Dance Dance Revolution* -pelissä sana on syntynyt lähinnä kuvaamaan pelitapaa; peliä ”tanssitaan” (astutaan) jaloille suunnitellun peliohjaimen avulla ruudulla esitettyjen ”tanssiaskeleiden” mukaan. Askelien vaikeustasoskaala vaihtelee.

Tanssipelien pääpaino on pelien kolikkopeliversioissa, joita pelataan pelihalleissa (). Tietokoneille kaupallisia pelejä ei ole juurikaan *In the Grooven* lisäksi, mutta harrastajat ovat kehittäneet omia pelejä, kuten avoimen lähdekoodin tanssipelisimulaattorin StepManian. Konsoleille ja Windowsille onkin saatavissa erilaisia tanssiohjaimia (tanssimattoja) joiden avulla kotipelaaminen on mahdollista. Liiketunnistusta käyttävien pelikonsolien myötä markkinoille on tullut ilman tanssimattoa pelattavia tanssipelejä, kuten Just Dance -sarja.

Tanssipeli on rekisteröity urheilulaji Suomessa, Suomen Tanssiurheiluliiton alaisuudessa. Norjassa tanssipelaamista hallinnoi Norske Danssportförbundet.  

Tanssipelaamisen vuoden 2010 naisten maailmanmestaruuden voitti suomalainen Mea-Maria Ekroos.

## Tanssipelejä

* *[[3DDX]]*
* *[[Dance Dance Revolution]]*
* *[[EZ2 Dancer]]*
* *[[In The Groove]]*
* *[[Just Dance (pelisarja)|Just Dance]]*
* *[[Mungyodance]]*
* *[[Pump It Up]]*
* *[[Para Para Paradise]]*
* *[[StepMania]]*

## Lähteet

## Aiheesta muualla

* Suomen Tanssipelaajat RY - Suomalaisen tanssipeliyhdistyksen sivusto.
* Trix Games  - tanssipelien jälleenmyyjä.
Dance Dance Revolution

**Dance Dance Revolution** (**DDR**) on Konamin tanssipelisarja, joka vaikutti lajityypin syntyyn. Ensimmäinen kolikkopeli julkaistiin vuonna . Sarjassa on Japanissa ilmestynyt kymmenen versiota. DDR-julkaisut Euroopan markkinoille tunnetaan nimellä *[[Dancing Stage]]*. *Dancing Stage* -pelejä on ilmestynyt kolme, kolmas osa *[[Dancing Stage Fusion]]* julkaistiin keväällä 2005. DDR:stä on kolikkopelien lisäksi ilmestynyt myös lukuisia versioita pelikonsoleille.

## Pelin idea
Peli perustuu nuoliin, jotka tulevat ruudun alalaidasta musiikin tahtiin. Nuolet liikkuvat koko ajan ylöspäin ja kohtaavat ruudun ylälaidassa olevien staattisen nuolten kanssa. Nuolten liikkumisen nopeus vaihtelee kappaleen iskutahdin mukaan. Samalla hetkellä kun nuolet kohtaavat, pelaajan pitää painaa vastaavaa nuolipainiketta jalallaan tanssimatolla. Single-moodissa yksi pelaaja pelaa neljällä nuolipaneelilla, Versus-moodissa kaksi pelaajaa pelaavat kummatkin neljällä nuolipaneelilla ja Double-moodissa yksi pelaaja pelaa kahdeksalla paneelilla. Peli arvostelee jokaisen askeleen tai hypyn erikseen. Nuolen osumisen tarkkuuden perusteella annetaan arvosana *Perfect*, *Great*, *boo* *O.K* tai *miss*. Dance Dance Revolutionin pisteytys kasautuu loppua kohden niin, että kappaleen lopussa olevista nuolista saa huomattavasti enemmän pisteitä kun alussa olevista. Pisteiden lisäksi kone antaa myös arvosanan pelaamisesta. Arvosanat ovat parhaimmasta huonompaan AAA, AA, A, B, C, D ja E. AAA vaatii kaikkien nuolten osumistarkkuudeksi *perfect*in. E-arvosana taas tarkoittaa, että kappaletta ei päästy läpi.

## Konsoli

Dance Dance Revolution on julkaistu sekä PlayStation- että PlayStation 2 -konsoleille. Pelistä on myös versioita Game Boylle ja Nintendo GameCubelle. Muille konsoleille löytyy erilaisia klooneja. Jotta konsolipelaaminen tuntuisi mahdollisimman aidolta, pelaamiseen käytetään yleensä tanssimattoa.

## Henkilökohtaiset tietokoneet

Suosittu DDR-sarjan klooni tietokoneille on ilmainen *[[Stepmania]]*. Ohjelman lisäksi tarvitaan musiikkikappaleet, joita voi ladata internetistä, sekä tanssimatto. Yleensä tanssimaton kytkeminen tietokoneeseen tapahtuu adapterilla, joka muuttaa PlayStation -ohjaimen liittimen USB-liittimeksi. Adaptereita voi ostaa lukuisista nettikaupoista. Peliä voi pelata myös näppäimistöllä.

## .dwi
.dwi-formaatti on Dance With Intensityn käyttämä ja yleisesti Dance Dance Revolution -tanssipeliin pohjautuvien emulaattoreiden käyttämä dataformaatti koreografioille ja askeleille. Suurin puute *.dwi*-formaatissa on puuttuva tuki miinoille sekä tuki muille tanssipeleille, jotka ovat tuettuina StepManian .sm-formaatissa. Kuten .bms- ja .sm-tiedostotkin, .dwi-tiedostot voidaan luoda missä tahansa tekstieditorissa.

## Katso myös
* Tanssipeli
* Tanssimatto
* StepMania
Aleksios II Komnenos

**Aleksios II Komnenos** (; 10. syyskuuta 1167 – 1183) oli Bysantin keisari 1180–1183.

Aleksios oli Manuel I Komnenoksen vanhin poika. Hänen äitinsä Maria oli Antiokian Raimondin tytär. Manuelin kuoltua vuonna 1180 Maria hallitsi poikansa sijasta. Manuelin länsiystävälliseen politiikkaan kyllästyneet kansalaiset pelkäsivät frankkien vaikutusvallan lisääntyvän entisestään. Maria nimitti neuvonantajakseen protosebastos Aleksioksen, joka tiedettiin erityisen myötätuntoiseksi länsimaita kohtaan.

Tyytymättömyys sai aikaan lukuisia salaliittoja. Marian tytärpuoli, jonka nimi myös oli Maria, oli osana yhtä tällaista ja joutui pakenemaan Hagia Sofian kirkkoon miehensä Monferratin Ranierin kanssa. Keisarinna komensi keisarillisen kaartin valtaamaan kirkon. Vain patriarkan väliintulo esti kirkon valtauksen. 

Seuraavan vallankaappausyrityksen takana oli keisarin serkku Andronikos. 64-vuotias Andronikos marssi Konstantinopolia kohti elokuussa 1183. Ennen kuin hän oli edes kerennyt pääkaupunkiin sen asukkaat kapinoivat ja ottivat hänet avosylin vastaan.

Keisarinna ja nuori keisari lähetettiin pois kaupungista vankeuteen odottamaan kohtaloaan. Andronikos osoittautui nimittäin julmaksi despootiksi, joka raivasi tieltään kaikki mahdolliset vastustajansa. Kolmetoistavuotias Aleksios joutui omin käsin kirjoittamaan äitinsä kuolemantuomion. Keisarinna kuristettiin sellissään. Syyskuussa 1183 Andronikos antoi kruunata itsensä keisariksi. Nuori Aleksios murhattiin pari kuukautta myöhemmin ja hänen ruumiinsa heitettiin mereen. 

## Kirjallisuutta
* 
* 

## Aiheesta muualla

* Alexius II Comnenus (24 September 1180- before 24 September 1183) An Online Encyclopedia of Roman Emperors
* Alexius II Comnenus Encyclopedia Britannica
StepMania

**StepMania** on avoimen lähdekoodin periaatteella ohjelmoitu rytmipelisimulaattori, joka jäljittelee oletusasetuksillaan erittäin tarkasti esikuvaansa Dance Dance Revolutionia. Se on saavuttanut lähes monopoliaseman PC-tanssipeliharrastajien keskuudessa. StepManiaa on käytetty myös runkona In The Groove -tanssipelin suunnittelussa.

StepMania tukee oman *[[.sm]]*-tiedostomuotonsa lisäksi Dance With Intensityn *[[.dwi]]*-tiedostomuotoa sekä Beatmania-simulaattoreiden käyttämää *[[.bms]]*-tiedostoformaattia. Se pystyy soittamaan mm. MP3-, Ogg Vorbis- ja PCM-muotoisia musiikkitiedostoja.

StepMania toimii myös omana pelinään näppäimistöllä pelattuna. Vaikka näppäimistöllä pelaaminen on periaatteessa huomattavasti helpompaa kuin tanssimatolla, käytännössä haastetta on loputtomasti. Fanit tekevät ammattimaisen tarkasti omia haastavia askelkuvioita, jotka on tarkoitettu nimenomaan näppäimistöllä pelattaviksi. Aihetta sivuavat myös useat foorumit, kuten Flash Flash Revolution.

StepMania keksittiin ja luotiin Japanissa ja on siellä myös suosituinta.  Siellä järjestetään myös vuosittain StepManian MM-kilpailut. Kisat ovat sekä näppäimistö- että tanssipelinä. Suomessa ei kuitenkaan järjestetä StepMania-kilpailuja, sen sijaan naapurimaassa Ruotsissa järjestetään.

## Katso myös
* Tanssipeli
* Rytmipeli

## Aiheesta muualla

* StepMania-pelin viralliset kotisivut 
* ZebMania
Valtamarsalkka

**Valtamarsalkka**, myös **valtakunnanmarsalkka** on virka, arvonimi ja sotilasarvo, jota on käytetty muiden muassa Ruotsissa ja Saksassa.

## Ruotsin valtamarsalkka

Valtamarsalkka () tarkoitti keskiajalla Ruotsissa ratsuväen päällikköä. Valtamarsalkan virka perustettiin 1607, ja tehtävänä oli olla Ruotsin hovikunnan ja sen alaosastojen päällikkö. Nykyisin virka on Ruotsissa hovin korkeimman virkamiehen titteli, eräänlainen hovin kansliapäällikkö. 1930-luvulle saakka virkaan valittu oli aatelissukuinen, ensimmäinen ei-aatelinen oli 1936–1946 tehtävässä toiminut Axel Vennersten. Vuodesta 2018 alkaen valtakunnanmarsalkkana on toiminut Fredrik Wersäll. 

## Valtamarsalkat muualla

Saksassa perustettiin valtakunnanmarsalkan () arvo sotamarsalkan yläpuolelle korkeimmaksi upseeriarvoksi vuonna 1940. Adolf Hitler ylensi Hermann Göringin ainoana henkilönä tuohon arvoon.

Titteli on ollut käytössä myös Saksassa saksalais-roomalaisessa keisarikunnassa. Myös Tanskassa se on ollut käytössä.

## Katso myös
*Suomen marsalkka
*Marsalkka
*Kiinan kansantasavallan marsalkat

## Lähteet
Vaakalintu

**Vaakalintu** voi tarkoittaa ainakin seuraavia asioita:

* Kokko, Kalevalassa esiintyvä jättiläiskotka.
* Aarnikotka eli griippi, legendaarinen leijonan ja kotkan sekoitus.
* Lievo, suomalainen taruolento.
Orion (mytologia)

**Orion** () oli kreikkalaisessa mytologiassa jättiläiskokoinen metsästäjä ja Poseidonin ja Euryalen poika.

Orion saapui Khioksen saarelle, jossa hän ihastui Oinopionin tyttäreen – tai puolisoon – Meropeen. Toiset versiot esittävät asian siten, että Orion yritti humalapäissään vietellä Meropen, mutta päätyi lopulta makaamaan tämän väkisin. Hänen nukahdettuaan Oinopion kosti tyttärensä kohtalon puhkaisemalla Orionin silmät ja karkottamalla hänet pois saarelta. Toiset runoilijat kertoivat Orionin pyytäneen Meropen – tai Aeron – kättä, ja ehdoksi tälle Oinopion asetti saaren villipetojen hävittämisen. Vaikka Orion näin tekikin, Oinopion inhosi ajatusta Orionista tyttärensä aviomiehenä ja lykkäsi aina uudelleen hääpäivää eteenpäin. Eräänä päivänä Orion humaltuneena yritti ottaa Meropen väkisin, jolloin Oinopion hyökkäsi hänen kimppuunsa ja sokaisi hänet palavalla oksalla.

Orion vaelsi sokeutettuna Lemnokselle Hefaistoksen luo, ja täällä joko Hefaistos antoi hänelle Kedalionin oppaaksi tai vaihtoehtoisesti Orion sieppasi pojan, jonka hän istutti oppaakseen olkapäilleen. Oppaansa avulla Orion pääsi katsomaan nousevaa aurinkoa, joka palautti hänen näkönsä ennalleen. Tämän jälkeen hän palasi kiireesti takaisin Khiokselle kostamaan Oinopionille, mutta tämän ystävät olivat kätkeneet tämän. Epäonnistuneen kostoretkensä jälkeen hän palasi Kreetalle, jossa eli metsästäjänä Artemiin seurassa. Orionin kohtalosta on tästä eteenpäin olemassa useita versioita. Erään mukaan Eos, joka ihastui Orionin komeuteen, sieppasi metsästäjän mukaansa, mutta Artemis surmasi tämän nuolellaan estääkseen Eosta ottamasta Orionia puolisokseen. Toisen mukaan Apollon närkästyneenä sisarensa Orionia kohtaan osoittamasta huomiosta väitti sisarelleen tämän olevan kykenemätön osumaan jousella hänen mereltä osoittamaansa maaliin. Kun Artemis osoitti väitteen perättömäksi, selvisi, että kohde oli ollut merellä uimassa ollut Orion. Kolmannen mukaan Artemis tappoi Orionin tämän haastettua hänet kiekonheittokilpailuun tai maattua Opiksen, Artemiin neitsyen kanssa. Neljännen mukaan Orion kerskui voivansa voittaa minkä tahansa villieläimen, jolloin maasta nousi suunnaton skorpioni, joka surmasi hänet.

Kuoleman jälkeen Orion korotettiin tähtitaivaalle, jossa on nähtävissä myös hänen metsästyskoiransa Sirius. Tämä on luultavasti varhaisin kreikkalaisesta mytologiasta tunnettu katasterismi.

## Lähteet

## Aiheesta muualla
Antonio Saca

**Elías Antonio Saca González**, myös **Tony Saca**, (s. 9. maaliskuuta 1965) on entinen El Salvadorin presidentti. Hänet valittiin presidentiksi 21. maaliskuuta 2004 ja astui virkaansa 1. kesäkuuta. Hän oli oikeistopuolue Alianza Republicana Nacionalistan (Arena) ehdokas. 

Hänen perheensä juuret ovat Palestiinassa, josta hänen vanhempansa muuttivat El Salvadoriin 1900-luvun alkupuolella. Poliittisen uransa lisäksi hän on liikemies ja radiotoimittaja. 

Saca voitti presidentinvaaleissa FMLN:n Schafik Handalin. Saca piti presidenttikaudellaan Yhdysvaltain-myönteistä linjaa. El Salvadorin joukot pysyivät Irakissa aina helmikuuhun 2009 asti.

Maata kaksi vuosikymmentä hallinneen Arena-puolueen hävittyä vuoden 2009 vaalit Sacan kauden jälkeen puolueessa nousi ristiriitoja ja Saca erotettiin puolueesta petoksesta syytettynä. Vuoden 2014 vaaleissa hän oli Unidad-puolueen ehdokkaana ja sai ensimmäisellä kierroksella 11 prosenttia äänistä. 

Saca tuomittiin syyskuussa 2018 kymmenen vuoden vankeuteen kavalluksesta ja rahanpesusta. Hän oli tuomion mukaan kavaltanut valtion varoja 300 miljoonaa dollaria. Rahat menivät hänelle itselleen ja hänen entiselle puolueelleen Arenalle.

## Lähteet

## Aiheesta muualla

* Presidentin kotisivut
Diego de Alvarado

**Diego de Alvarado** (k. 1540) oli espanjalainen konkistadori, joka perusti Villa de San Salvadorin vuonna 1528 Bermudan laaksoon. Kaupunkia siirrettiin 1540-luvulla, ja siitä tuli myöhemmin San Salvador, El Salvadorin pääkaupunki.

Diego de Alvaradon serkku oli kapteeni Pedro de Alvarado, joka kesäkuussa 1524 aloitti valloitussodan Cuzcatlanissa.

## Lähteet
Kruder & Dorfmeister

**Kruder & Dorfmeister** on kahden itävaltalaisen miehen, Peter Kruderin ja Richard Dorfmeisterin muodostama tuottajaduo. Heidät tunnetaan etenkin remikseistään erilaisista pop, hip hop ja drum n bass -kappaleista. Remiksit luokitellaan usein downtempo-genreen, kappaleille ominaisia ovat jazz- ja bossanovamaiset äänimaailmat ja rauhallinen tempo.

Molemmat tekevät myös täysin omia kappaleita, Dorfmeister yhdessä Rupert Huberin kanssa muodostavat yhtyeen Tosca kun taas Kruder käyttää nimeä Peace Orchestra.

## Aiheesta muualla

*Kruder & Dorfmeisterin diskografia www.discogs.comissa
*Peter Kruderin diskografia www.discogs.comissa
*Richard Dorfmeisterin diskografia discogs.comissa
Apollo 18

**Apollo 18** oli Apollo-avaruusohjelman peruutettu lento. Muut peruutetut lennot olivat Apollo 19 ja Apollo 20.

Ennen peruutusta (*NASA OMSF, Manned Space Flight Weekly Report* – 28, heinäkuuta, 1969) Apollo 18:n suunniteltiin laskeutuvan Kuussa Vallis Schröteriin helmikuussa 1972. Muut Nasan lähteet listaavat laskeutumispaikaksi Kopernikuksen kraatterin.

## Suunniteltu miehistö

* Richard Francis Gordon Jr., komentaja
* Vance DeVoe Brand, komentomoduulin pilotti
* Dr. Harrison Hagan (Jack) Schmitt, kuumoduulin pilotti

Nasan peruutettua Apollo 18 -lennon Schmitt siirrettiin tiedeyhteisön painostuksesta Apollo 17 -lennolle. Geologi Schmitt oli ensimmäinen tiedemies Kuussa ja kahdestoista Kuussa kävellyt ihminen.

Monissa lähteissä myös Apollo–Sojuz-yhteislennon (1975) Apollo-alusta kutsutaan nimellä Apollo 18. Se oli viimeinen USA:n miehitetty avaruuslento ennen avaruussukkulan ensilentoa 1981.
Suomen kuningas

**Suomen kuningas** viittaa seuraaviin asioihin:

* Suomen muinaiset kuninkaat
* Ruotsin kuninkaat, jotka hallitsivat Suomea
* Suomen kuningaskuntahanke vuonna 1918
* Suomen kuningaskuntahanke (1742)
* Suomen kuningas Gustav, hahmo elokuvassa *[[Kuningas Ralph]]* (näyttelijä Julian Glover)
* *Suomen kuningas*, Martti Santavuoren romaani vuodelta 1965
* *[[Suomen kuningas (albumi)|Suomen kuningas]]*, Jukka Takalon albumi vuodelta 2016
Polynesianrotta

**Polynesianrotta** (*Rattus exulans*) on rottien sukuun kuuluva jyrsijälaji. Se on kolmanneksi yleisin rottalaji isorotan ja mustarotan jälkeen.

Polynesianrotta on ulkoisesti samankaltainen kuin mustarotta, mutta pienempi. Sen ruumis on keskimäärin 12 senttimetriä pitkä ja hännän pituus on keskimäärin 13 senttimetriä. Turkki on tummanruskea ja vatsa harmaa. Polynesianrotta on kaikkiruokainen yöeläin, ja se syö pääosin siemeniä, hedelmiä, kaarnaa, hyönteisiä, liskoja ja lintujen munia. Se on ketterä kiipeilemään ja tekee joskus pesänsä puuhun.

Polynesianrotta on tärkeä todiste ihmisten muutosta Tyynenmeren saarilla. Se ei pysty uimaan pitkiä matkoja, joten se on levinnyt eri saarille ihmisten mukana. Se on alun perin kotoisin Kaakkois-Aasiasta, mutta on levinnyt veneiden kyydissä muun muassa Havaijille ja Pääsiäissaarelle.

## Lähteet

## Aiheesta muualla
* ITIS: ''Rattus exulans''
FSF

**FSF** voi tarkoittaa seuraavia:

* FSF, *[[Free Software Foundation]]*, yhdysvaltalainen vapaan ohjelmiston puolesta toimiva järjestö
* FSF, *[[Finlands svenska författareförening]]*, Suomen ruotsinkielinen kirjailijayhdistys ry
* FSF, *[[Suomen ylioppilaskuntien liitto]]* ()
* FSF, *[[Frisinnad Samverkans framstegslista]]*, Ahvenanmaalla 1970-luvulla toiminut puolue
* FSF, *Fótbóltssamband Føroya*, Färsaarten jalkapalloliitto.
Balduin I

**Balduin I** oli Flanderin ja Hainautin kreivi (Balduin IX) ja neljännen ristiretken johtohenkilöitä.

Hän peri Flanderin äidiltään kreivitär Margareetalta ja Hainautin isältään kreivi Balduinilta ja hän oli siten Luoteis-Euroopan merkittävimpiä mahtihenkilöitä. Hänestä tuli ristiretken myötä Latinalaisen keisarikunnan ensimmäinen keisari vuonna 1204 (hallitsi vain 1204–1205). Hänen kömpelö diplomatiansa aiheutti kuitenkin jo seuraavana vuonna sodan Bulgarian tsaari Kalojania (eli Johannesta) vastaan, vaikka tämä olisi bysanttilaisiin kohdistuvan vihamielisyytensä vuoksi ollut myös mahdollinen liittolainen. Balduin jäi Adrianopolin luona käydyssä taistelussa vangiksi ja kuoli vankeudessa. Häntä seurasi Konstantinopolin keisarina hänen veljensä Henrik Flanderilainen‎ (1206–1216) ja Flanderi-Hainautin lääninherrana hänen alaikäinen tyttärensä kreivitär Johanna.
Aosta

**Aosta** () on kaupunki Italiassa Aostanlaaksossa Italian Alpeilla. Aosta on pinta-alaltaan 21,37 neliökilometriä ja siellä on 35&nbsp;049 asukasta (2010). Se on Aostan laakson merkittävin kaupunki muttei maakuntansa pääkaupunki, sillä pääkaupungin tehtäviä hoitavat maakunta ja sen kunnat yhdessä.

Aostaan perustettiin vuonna 25 eaa. roomalainen siirtokunta *Augusta Praetoria*. Keskiajalla kaupunki nousi tärkeäksi paikkakunnaksi Via Francigenan varrella, ja 1000-luvulla se siirtyi Savoijin kuningashuoneen haltuun seuraten sen historiaa.

Kaupungin nähtävyyksiin kuuluvat roomalainen Augustuksen kaari, kaupunginportti Porta Praetoria ensimmäiseltä vuosisadalta, Roomalainen teatteri, Aostan katedraali alun perin 300-luvulta ja Sant'Orson kirkko. Useita torneja kaupungin roomalaisista muureista on säilynyt.

## Lähteet

## Aiheesta muualla
572

## Tapahtumia
*Klef nousee langobardien kuninkaaksi.
* Bidatsu nousee Japanin keisariksi.

## Syntyneitä
*

## Kuolleita
*Alboin (tai 573), langobardien kuningas.
*Liuva I (tai 573), visigoottien kuningas.
573

## Tapahtumia
*

## Syntyneitä
* Abu Bakr, islamin ensimmäinen kalifi

## Kuolleita
* Narses, itäroomalainen kenraali
* Alboin (tai 572), langobardien kuningas
* Liuva I (tai 572), visigoottien kuningas
Apollo 19

**Apollo 19** oli Apollo-avaruusohjelman peruutettu lento. Ennen peruutusta (*NASA OMSF, Manned Space Flight Weekly Report - July 28, 1969* mukaan) Apollo 19:n piti suunnitelmien mukaan laskeutua *Hyginus Rille*n alueelle Kuuhun heinäkuussa 1972.

## Suunniteltu miehistö

* Fred Wallace Haise Jr., komentaja
* William Reid (Bill) Pogue, komentomoduulin pilotti 
* Gerald (Gerry) Paul Carr, kuumoduulin pilotti
574

## Tapahtumia
* Bysantin keisari Justinus II luopui vallasta
* Kuningas Klefin kuoltua langobardien kuningaskunnassa seuraa interregnum, joka päättyy vasta vuonna 584, kun valtaistuimelle nousee Klefin poika Authari.

## Syntyneitä
* Shōtoku Taishi, Japanin hallitsija

## Kuolleita

* Paavi Johannes III
* Klef, langobardien kuningas.
575

## Tapahtumia
* Anglosaksit perustivat Itä-Anglian kuningaskunnan
* Benedictus I nousi paaviksi 
## Syntyneitä
* Herakleios, Bysantin keisari

## Kuolleita
* Sigebert I, Austrasian kuningas.
Apollo 20

**Apollo 20** oli Apollo-avaruusohjelman viimeinen suunniteltu lento, joka peruutettiin. 

Ennen peruutusta (*NASA OMSF, Manned Space Flight Weekly Report - July 28, 1969* mukaan) Apollo 20:n piti laskeutua Kuuhun *Kopernikuksen* kraatteriin joulukuussa 1972. Toisten Nasa-lähteiden mukaan paikka olisi ollut Tycho.

## Suunniteltu miehistö

* Charles Conrad, komentaja 
* Paul Weitz, komentomoduulin pilotti 
* Jack Lousma, kuumoduulin pilotti
Korvatunturi

**Korvatunturi** ( kyrill. Корватунтури, joskus myös Корватундра, *Korvatundra*,  , ) on 486 metriä korkea tunturi Savukosken kunnassa Lapissa, Suomen ja Venäjän rajalla. Se kuuluu UK-puisto-Sompio-Kemihaaran Natura 2000 -luonnonsuojelualueeseen.

Tunturissa on kolme huippua, joista keskimmäisen kautta kulkee Suomen ja Venäjän raja. Itäinen huippu (464&nbsp;m) on kokonaan Venäjän puolella ja läntinen (411&nbsp;m) Suomen puolella. Korvatunturi sijaitsee rajavyöhykkeellä, joten siellä liikkumiseen tarvitaan Rajavartiolaitoksen lupa. Korvatunturille johtaa polku entiseltä Kemihaaran rajavartioasemalta, jonne taas pääsee tietä pitkin Tulppiosta. Suomeen 1920–1944 kuuluneen Petsamon itäraja kohti Pohjoista jäämerta alkoi Korvatunturilta.

*Pieni Korvatunturi* () puolestaan on 376 metriä korkea tunturi Venäjällä, noin kolme kilometriä Korvatunturista itäkoilliseen.

## Joulupukin asuinsija

Korvatunturi on myyttinen paikka, jonka korkeimman huipun Suomen-puoleisessa rinteessä Joulupukin ja puolisonsa Joulumuorin sekä joulutonttujen sanotaan asustavan. Myytti levisi, kun Markus Rautio eli Markus-setä kertoi Lastentunti-radio-ohjelmassaan Yleisradiossa 1927 Pukin asuinpaikan. Vuonna 1957 julkaisemissaan muistelmissa Markus Rautio ei lainkaan maininnut Korvatunturi-episodia. Kielitieteilijä Osmo Ikola kirjoitti vuonna 1984 artikkelissaan Kanava-lehdessä, että Rautio ei keksinyt Korvatunturia Joulupukin asuinpaikaksi omasta päästään, vaan vahvisti vanhemman uskomuksen. Ikola muisteli kuulleensa tarinoita Korvatunturista Joulupukin kotipaikkana jo lapsuudessaan 1920-luvun alussa vieraillessaan isovanhempiensa luona Loimaan pappilassa. Ikolan mukaan uskomus tunnettiin ainakin Satakunnassa, Hämeessä, Viipurin seudulla ja Tornionjokilaaksossa. Zachris Topeliuksen vuonna 1867 kirjoittaman sadun *Peikkojen joulu* mukaan Joulupukki asusti "kaukana pohjoisessa", tarkemmin määrittelemättömässä paikassa.

Korvatunturilla on oma postinumeronsa *99999 Korvatunturi*, jonne osoitetut lähetykset tosin toimitetaan Rovaniemelle.

Yleisradio lähettää vuosittain Joulupukin lähdön Korvatunturilta lahjojen jakoon jouluaaton aattona 23. joulukuuta.

## Kuvagalleria

## Katso myös
* Luettelo Suomen suurimmista prominensseista

## Lähteet
* 
* Suomen Luonto 10/2009, s. 16–21: Johanna Mehtolan artikkeli "Pitkä matka Korvatunturille"

### Viitteet

## Aiheesta muualla

* Korvatunturi – Joulupukin ja Joulumuorin kotitunturi
584

## Tapahtumia
*Authari valitaan pitkän interregnumin jälkeen langobardien kuninkaaksi.

## Syntyneitä
* 
## Kuolleita
* Kilperik I, Neustrian kuningas.
585

## Tapahtumia
*Visigootit valloittavat sveebien kuningaskunnan Iberian niemimaalla.
* Yōmei nousee Japanin keisariksi.

## Syntyneitä
* 
## Kuolleita
* Audeka, sveebien kuningas
* Japanin keisari Bidatsu
* Hermenegild, visigoottien prinssi ja marttyyri
586

## Tapahtumia
* Solakhonin taistelu Pohjois-Mesopotamiassa. Roomalaiskomentaja Filippikoksen joukot kukistivat persialaiset taistelussa.
* Rekared I:stä tuli visigoottien kuningas.

## Syntyneitä
* Teodebert II, Austrasian kuningas (595–612)

## Kuolleita
* Leovigild, visigoottien kuningas